Sokel (fasáda)

Sokel (iné názvy: podnož, pätka, podmúrok, fasádna podmurovka, staršie: postament) je najspodnejšia časť steny budovy (resp. fasády), stĺpa, časti budovy alebo múra, ktorá sprostredkúva prechod na spodný terén, je spravidla zhotovená z odolnejšieho materiálu než zvyšok stavby, často (mierne alebo výrazne) vyčnieva von a často má architektonické stvárnenie.

Existuje už od staroveku. V minulosti išlo najmä o rôzne tvarované (alebo netvarované) pätky stĺpov a bohato tvarované hrubšie spodné časti fasád palácov. 

Pri súčasných jednoduchých budovách sa vyskytujú jednoduché sokle bez zložitého tvarovania a pod. Bežná výška sokla je 30 centimetrov, ale závisí aj od architektúry domu, terénu a materiálu, z ktorého je vytvorený. Jeho úlohou je chrániť dom pred dažďovou vodou a topiacim sa snehom aj pred vzlínajúcou vlhkosťou zo zeme.

Referencie 

Fasáda